Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. 5. 2002
K materiálu č. 3503/2002
K bodu č. 1	
     

S T A N O V I S K O

k návrhu zákona o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov    

I
Návrh zákona o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov predkladá na rokovanie vlády Slovenskej republiky minister hospodárstva SR v zmysle Plánu legislatívnych úloh vlády SR na rok 2002.
II
Účelom predkladaného návrhu je právne upraviť plánovanie a využívanie zdrojov Slovenskej republiky na zabezpečovanie potrieb obyvateľstva, ozbrojených síl a ozbrojených bezpečnostných zborov v krízovej situácii a ustanoviť úlohy a pôsobnosť štátnych orgánov, orgánov samosprávy a práva a povinnosti právnických osôb a fyzických osôb pri zabezpečovaní hospodárskej mobolizácie.
III
Návrh nepredstavuje prioritu podľa Partnerstva pre vstup, podľa Národného programu pre prijatie acquis communautaire, Eurodohody, podľa výsledkov zahrnutých do screeningových tabuliek ani podľa negociačnej pozície.
IV
Predmetom úpravy sa však návrh dotýka oblasti ľudských práv a základných slobôd, predovšetkým obmedzenia vlastníckeho práva a otázky uloženia núteného výkonu pracovnej povinnosti. Tieto otázky sú predmetom úpravy Európskeho dohovoru o ochrane ľudských práv a základných slobôd, na ktorý sa odvoláva č. 6 ods. 2  Zmluvy o Európskej únii.
V
Nakoľko predkladateľ v predchádzajúcom legislatívnom procese zapracoval pripomienky týkajúce sa obsahového doplnenia doložky zlučiteľnosti, SIAP ďalšie pripomienky neuplatňuje.

Bratislava	13.05.2002	
Vypracoval:	Mgr. Viktor Lišuch
	
Tel.:	57295646

JUDr. Mária Krošlákovágenerálna riaditeľka